Vuê al è martars e al è une altre volte timp di Babêl Europe, il program cuindisinâl dedicât a lenghis, musichis e nazions cence stât, che si pues scoltâlu in direte a 11 su Radio Onde Furlane.
La cuarte pontade dal 2016, che e vignarà trasmetude ancje doman, miercus ai 24 di Fevrâr, a une dopomisdì, e cjape dentri novitâts discografichis dal Paîs Basc e de Bretagne e musiche slovene, catalane e francoprovençâl tra la Val di Aoste, il Piemont e i doi paîs di Faeto e di Celle di San Vito in Pulie.
Si fevelarà ancje di Zornade internazionâl de lenghe mari e dai contignûts dal numar 6 de riviste Nazioni e regioni. Studi e ricerche sulla comunità immaginata.
Il dopli apontament al è in modulazion di frecuence (sui 90 Mhz te plui part dal Friûl e sui 90.2 Mhz in Cjargne) e in rêt, ae direzion www.ondefurlane.eu.
Simpri sul sît de radio libare dai furlans si pues tornâ a scoltâ ancje chês altris trasmissions di Babêl Europe, a tacâ di chê che e je lade in onde cuindis dîs indaûr, dedicade al Carnavâl.
fur_Latn fur_Latn fur_Latn fur_Latn fur_Latn